OzLabs/hebrew-wiki-articles huggingface dataset:
נגה טל

נגה טל (נולדה ב-2 באוגוסט 1982) היא שחקנית ברידג' ישראלית שזכתה באליפות העולם לנבחרות נשים (Venice Cup) כשחקנית נבחרת ישראל בשנת 2023.
== ביוגרפיה ==
נגה טל נולדה בחיפה וגדלה שם. למדה מדעי המחשב בטכניון. עבדה כמתכננת בחברות הייטק. נגה נשואה ויש לה שני ילדים.

==קריירת הברידג'==
נגה טל שיחקה בנבחרות הצעירות של ישראל ואחרי זה בנבחרת הנשים של ישראל. השותפה הקבועה שלה היא אחותה דנה טל. המאמן שלה ושל שותפתה הוא רון פכטמן. 
==הישגים בולטים==
=== הישגים בתחרויות ===
====אליפויות עולם====
* זכייה אחת בVenice Cup (אליפות העולם לנבחרות נשים) כשחקנית נבחרת ישראל, בשנת 2023 במרקש במרוקו.

====אליפויות אירופה====
* מקום שלישי באליפות אירופה לנבחרות נשים בשנת 2022 באיי מדיירה בפורטוגל.
====תחרויות חשובות נוספות====
* מקום ראשון בתחרות לזוגות נשים בתחרות Cavendish Invitational Pairs במונקו בשנת 2014 ביחד עם דנה טל.

==ראו גם==
* אירינה לויטינה
* דנה טל
* הילה לוי
* הלן סובל סמית'
* מיגרי צור-קמפינלה
* עדי אסולין
* ריקסי מרקוס

==קישורים חיצוניים==

<div class="mw-content-ltr">
* [http://db.worldbridge.org/Repository/peopleforscrap/person.asp?qryid=3495 Noga TAL], WBF
</div>
== הערות שוליים ==

קטגוריה:שחקני ברידג' ישראלים
נעליים מינימליסטיות

Evoskins - סוג של נעל מינימליסטית
נעליים מינימליסטיות או נעליים יחפות מיועדות לדמות בקירוב תנאי ריצה או הליכה יחפים וזאת בהשוואה לנעליים מסורתיות. נעליים מינימליסטיות מוגדרות כמספקות "הפרעה מינימלית לתנועה הטבעית של כף הרגל בגלל הגמישות הגבוהה שלהן, הפרש גובה נמוך בין העקב לבהונות, משקל נמוך, גובה סוליה נמוך והיעדר אמצעי בקרת תנועה ויציבות."<ref name="Esculier2015"></ref> נעליים מינימליסטיות מספקות יותר מגע חושי לכף הרגל על הקרקע ובו זמנית מגנות על הרגל מפני סכנות ותנאים של הקרקע (כגון אבנים חדות ולכלוך).<ref name="Francis2020"></ref> מחקרים מראים כי נעילת נעל מינימליסטית יכולה לסייע בשיפור כלכלת ריצה,<ref></ref> כוח כף הרגל ותפקוד הקשת.<ref></ref>

===סוגים===
Huarache
במאמרם לשנת 2018 ל-Journal of Sports Sciences, הגדירו Devon R. Coetzee ושותפיהם הנעלה מינימליסטית כבעלת סוליה וגפה ששוקלות עד 200 גרם, בעלות גמישות רבה, גובה עקב של עד 20 מילימטרים ו"הפרש עקב-בוהן" של עד 7 מילימטרים.<ref></ref>

באופן כללי, ישנם שני סוגים של נעליים מינימליסטיות:<ref></ref>
*נעלי ריצה יחפות מאופיינות בהיעדר הפרש גובה בין העקב לבהונות, ללא תמיכה בקשת הרגל, ריפוד מינימלי בעקב וסוליה דקה מאוד של כ-3–10 מ"מ. כמו כן, קופסת האצבעות רחבה כדי לספק יותר מקום לבהונות. דוגמאות כוללות את Vibram FiveFingers ואת Merrell Glove, המשתמשות בסוליה חיצונית המיוצרת על ידי Vibram, או את Xero Prio.
*נעלי ריצה מינימליסטיות נמצאות בין נעלי ריצה מסורתיות לנעלי ריצה יחפות. יש להן הפרש קטן בין העקב לבהונות של כ-4–8 מ"מ, ריפוד מופחת ותמיכה מופחתת בקשת הרגל. רוחב קופסת האצבעות נמצא בדרך כלל בין נעלי ריצה יחפות לנעלי ריצה מסורתיות.

מתוך הכרה בתנועת הריצה היחפה, גם חברות גדולות החלו לייצר נעליים המיועדות לפלח לקוחות זה. עם זאת, נעליים אלו אינן עונות לרוב על הדרישה של נעל מינימלית או יחפה. דוגמאות כוללות את Nike Free, בעלת עקב של 17 מ"מ שמשווקת כנעל ריצה מינימליסטית, אך ייעוד זה שנוי במחלוקת.<ref></ref> בניגוד לנעליים 'יחפות' ו'מינימליות', אחד המונחים השיווקיים המופעלים עבור פלח מוצרים זה הוא 'ריצה טבעית'.

===השפעות===
סקירה משנת 2022 מצאה שנעליים מינימליסטיות מגדילות את הגודל והחוזק של שרירי כף הרגל אצל אנשים בריאים.<ref></ref>

===הערות שוליים===

קטגוריה:סוגי הנעלה
המדריך לימים הקרובים

המדריך לימים הקרובים הוא רומן עם יסודות של מדע בדיוני ופנטזיה פרי עטו של יואב בלום. הספר שייך לז'אנר של פנטזיה אורבנית המותח ביקורת על החברה המודרנית. הספר יצא לאור בשנת 2014 בהוצאת כתר. ועלה לשלב הסופי של פרס גפן בשנת 2016.

== תקציר העלילה ==
העלילה מספרת על בן שוורצמן, עיתונאי כושל, שקונה בחנות ספרים ספר שהכתוב בכריכתו האחורית פונה אל שוורצמן ומדריך אותו מה לעשות. הספר, שהוא למעשה גם הספר שהקורא מחזיק, מדריך את שוורצמן לכל אורך העלילה. יואב בלום בעצמו מופיע בספר כמי שפרסם את הספר על שמו על אף שהוא לא מי שכתב את הספר. כאשר שוורצמן מגיע הביתה הוא פותח את הספר, והספר מנחה אותו לארוז תיק ולברוח מהבית יחד עם בקבוק ויסקי שקיבל מזקן ערירי.

העלילה מתארת מציאות בה ניתן להכניס חוויות לתוך משקה כך שהשותה אותו חש כאילו הוא בעצמו חווה את החוויה.

== ראו גם ==
* מצרפי המקרים
* הקבוע היחידי

== קישורים חיצוניים ==
* [https://www.yoavblum.co.il/he/ אתר האינטרנט של יואב בלום]
* [https://www.haaretz.co.il/literature/prose/2014-04-09/ty-article/.premium/0000017f-e1e9-d568-ad7f-f3eb42a60000 ביקורת ספרים ב"הארץ"]
* [https://e.walla.co.il/item/2762183 ביקורת ב"וואלה"]
קטגוריה:ספרי מדע בדיוני
קטגוריה:ספרי 2014
איך האהבה הזאת חומקת בין האצבעות

איך האהבה הזאת חומקת בין האצבעות הוא אלבום האולפן השני של הזמרת-יוצרת הישראלית, עלמה גוב. האלבום יצא ב-12 במאי 2023 בהוצאה עצמית.

== רקע והרכב ==
עלמה גוב הוציאה את אלבום הבכורה שלה "מאוחר מידי" בסוף שנת 2021. סגנון המוזיקה של גוב משלב פולק ישראלי, נגיעות ג'אז קלות ופופ ישראלי.<ref name=":0"></ref>

ב-12 במאי 2023, גוב הוציאה את אלבומה השני "איך האהבה הזאת חומקת בין האצבעות" הכולל 8 שירים וקטע דמו אחד. האלבום נכתב והולחן ברובו על ידי גוב, עם שני שירים בהפקה משותפת עם איתמר שדות, ניר קליינר וטל איפרגן.<ref name=":0" />

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי 2023
קטגוריה:אלבומים בעברית
קטגוריה:אלבומי פולק
קטגוריה:אלבומי ג'אז
קטגוריה:אלבומי פופ
קטגוריה:אלבומים בהוצאה עצמית
בועז מולדבסקי

בועז מולדבסקי (נולד בישראל בשנת 1967) הוא יהלומן ואיש עסקים ישראלי המשמש כנשיא בורסת היהלומים הישראלית מפברואר 2021.

מולדבסקי הוא גם חבר הוועד המנהל ודירקטור בהתאחדות תעשייני היהלומים, חבר בכיר בפדרציית בורסות היהלומים העולמית, במועצת היהלומים העולמית וכן הבעלים והמנכ"ל קבוצת מולדבסקי העוסקת ביהלומים, נדל"ן, טכנולוגיה והשקעות.

== ביוגרפיה ==
מולדבסקי נולד ב-13 בפברואר 1967, הוא בנם של ישעיהו וליאורה מודבסקי. אנשי עסקים מחלוצי ענף היהלומים בישראל.

בצה"ל שירת בחיל האוויר כפקח טיסה וכמפקד מגדל פיקוח ולאחר השירות הצבאי השתלב בעסק היהלומים המשפחתי. בשנת 1990 התקבל כחבר בורסת היהלומים.

במסגרת תפקידיו הציבוריים בבורסת היהלומים יזם הקמת חממה טכנולוגית לאיתור מיזמים חדשים בעולמות היהלומים, וכן שימש כיו"ר ועדת הכספים של הבורסה.

בין השנים 2017-2021 שימש כיו"ר מכון היהלומים, חברה ממשלתית לתמיכה בשיווק, רגולציה וחיזוק תעשיית היהלומים הישראלית. בתפקיד זה קיים שיתוף פעולה מול הגופים המרכזיים בממשלה ובענף היהלומים, תוך פעילות מול המערכת הבנקאית.

בשנת 2021 נבחר לתפקיד נשיא בורסת היהלומים הישראלית, לאחר שניצח בבחירות לתפקיד את שי שניצר.<ref></ref>

===כנשיא הבורסה ליהלומים===
מולדבסקי היה בין הדוחפים לכינון הסכם יהלומים חשאי עם קטר, הסכם שקירב את המדינות לכינון יחסים רשמיים.<ref></ref> כמו כן, פעל אל מול רשות המיסים והרשות לאיסור הלבנת הון להורדת רמת הסיכון של ענף היהלומים מהלך שהוביל להורדת הסיכון בענף מסיכון גבוה לבינוני ואפשר לעוסקים בו לקבל תנאי אשראי טובים יותר.<ref></ref>

בנוסף, יזם מולדבסקי את כניסת הבורסה ליהלומים כנותנת חסות ראשית למועדון השגרירים העולמי בישראל ותרם לחיזוק הקשרים הבין לאומיים של הבורסה וחיזוק שיתופי הפעולה בין מדינת ישראל למדינות שונות בעולם.

בנוסף, בתקופת כהונתו חזרה להתקיים וועידת 'שבוע היהלומים הישראלי' במסגרתה מגיעות לישראל חברות היהלומים המובילות בעולם ורוכשות סחורה, וכן אושר פרויקט מגדל 120, אשר צפוי להיות גורד השחקים הגבוה בישראל, אשר עתיד לקום במתחם הבורסה.

פעילות עסקית וחברתית

מולדבסקי הינו בעלים ומנכ"ל משותף של קבוצת מולדבסקי, אשר הינה חברה משפחתית המתמחה ב: יהלומים, השקעות בתחום ההייטק ונדל"ן במדינת ישראל ומחוצה לה<ref></ref>. הקבוצה הייתה מבין המשקיעים הראשונים ביונקורנים YOTPO, snyk, lendbuzz ,WSC Sport, Tommorow.io ועוד<ref></ref>.

בעבר היה בעל הזיכיון הבלעדי של רשת דומינוס פיצה בשווייץ, לוקסנבורג וליכטנשטיין אותו מכר לבנו של ארקדי גיידמאק.<ref></ref> והיה פעיל גם בעסקי הקמעונות.<ref></ref>

כמו כן, לאורך השנים שימש מולדבסקי כבעלים של מספר עמותות ספורט בישראל ביניהן הפועל פתח תקווה ועירוני רמת השרון בכדורגל<ref></ref> וכיום משמש כחבר עמותת מועדון הכדורסל "מכבי ראשון לציון".

== חיים אישיים ==
מולדבסקי נשוי לאיילה ולהם 3 ילדים, מתגורר ביישוב סביון.

== הערות שוליים ==

קטגוריה:יהלומנים ישראלים
קטגוריה:סביון: אישים
קטגוריה:ישראלים שנולדו ב-1967
שמעון נחום הרמן

פרופ' שמעון נחום הרמן (באנגלית: Simon N. Herman, 1912 - 28 ביוני 1995) היה פרופסור מן המניין במחלקה לפסיכולוגיה של האוניברסיטה העברית בירושלים.

== ביוגרפיה ==
נולד בפורט אליזבת שבדרום אפריקה למשפחה יהודית שהיגרה מליטא. תחילת לימודיו היו בבית ספר יום באאודטסהורן, שבאותה עת הייתה יעד להגירת יהודים. משחר נעוריו היה ציוני.

=== לימודים אקדמאיים ===
למד משפטים באוניברסיטת קייפטאון ושימש כיושב-ראש אגודת הסטודנטים היהודיים בה.

בשנת 1934 קיבל תואר במשפטים והחל לעבוד ב.

ב-1942 שב לספסל הלימודים במחלקה לפסיכולוגיה של אוניברסיטת ויטווטרסראנד ביוהנסבורג. במקביל, התמנה ליושב-ראש ועד הסטודנטים הציוניים בדרום אפריקה. באותה תקופה עסק במחקר בנושא דעות קדומות ואנטישמיות בקרב קבוצות פוליטיות של המיעוט הלבן בדרום אפריקה. מחקר זה הוצא בעילום שם על ידי ועד השליחים של יהדות דרום אפריקה.

בהמשך למד באוניברסיטת הרווארד, שם שימש כעוזר מחקר של הפסיכולוג קורט לוין. גם בארצות הברית המשיך להיות פעיל בחוגי הסטודנטים הציוניים. בשנת 1947 לקח חלק במאבק שניהלה ההסתדרות הציונית ב לקבלת תוכנית החלוקה.

=== בישראל ===

בשנת 1949 עלה לישראל. בתחילה, עבד בהסתדרות הציונית. משנת 1954 החל ללמד במחלקה לפסיכולוגיה של האוניברסיטה העברית. בשנת 1959 הצטרף ל, שזה עתה הוקם. בשנת 1982 יצא לגמלאות.

== עבודתו ==
הרמן ערך שורת מחקרים בנושא הפסיכולוגיה החברתית של הזהות היהודית. מחקריו עסקו ביחס הגומלין שבין יהדות לישראליות, השפעת החוויה הישראלית על סטודנטים יהודים בגולה, היחסים בין ישראל לבין התפוצות, מאפייני התגובה הישראלית לאנטישמיות, השפעת זיכרון השואה ותפקיד האידאולוגיה הציונית בחיים היהודיים בזמננו.

== לקריאה נוספת ==
* יהדות זמננו, שנתון לעיון ולמחקר, כרך 10, הוצאת האוניברסיטה העברית בירושלים תשנ"ו, הקדמה מאת גדעון שמעוני.

== מספריו ==
* זהות יהודית: מבט פסיכולוגי-חברתי, הוצאת ההסתדרות הציונית, ירושלים תש"ם.
* דרכה של החברה היהודית בחברת האפרטהיד של דרום אפריקה, הוצאת האוניברסיטה העברית, ירושלים תשל"ג
* Ethnic role conflict in a cross-cultural situation, בשיתוף עם ארלינג שילד, הוצאת Tavistock Institute of Human Relations, לונדון 1960
* American Jewish students in Israel : a social psychological study in cross-cultural education, 1962

== קישורים חיצוניים ==
* 

==הערות שוליים==

קטגוריה:פסיכולוגים חברתיים ישראלים
קטגוריה:סגל האוניברסיטה העברית בירושלים: פסיכולוגיה
קטגוריה:ישראלים ילידי דרום אפריקה
מקס הופמן (יבואן רכב)

מקסימיליאן (מקס) אדווין הופמן (באנגלית: Maximilian Edwin Hoffman; 12 בנובמבר 1904–9 באוגוסט 1981) היה יבואן רכבי יוקרה אירופאיים לארצות הברית. בנוסף למכירת הרכבים היה מעורב בפיתוחם של מספר דגמים ידועים ביניהם: מרצדס-בנץ 300 SL, פורשה 356 ספידסטר וב.מ.וו 507 רודסטר.

בשנת 2003 נבחר לחבר בהיכל התהילה של תעשיית הרכב.

==ביוגרפיה==
thumb [[מרצדס-בנץ 300SL, דגם שפותח בהמלצתו של הופמן בהתאמה לשוק האמריקאי]]
ביתו של הופמן בעיצובו של [[פרנק לויד רייט]]
הופמן נולד ב-12 בנובמבר 1904 בווינה, אוסטריה לאב יהודי ולאם קתולית. אביו ניהל סדנה לייצור אופניים בה עבד מקס בילדותו. הוא החל לעבוד כנהג במפעל אוסטרי בו ייצרו את דגמי חברת אמילקר הצרפתית. בהמשך פתח סוכנות למכירת המכוניות. בתחילת שנות ה-30 הקים, יחד עם שותף, את "אוטומוביל האנדל הופמן אונד הופרט" שהייתה סוכנות השיווק הראשונה של וולוו מחוץ לשוודיה.

בעקבות האנשלוס, סיפוח אוסטריה לגרמניה שהתבצע במרץ 1938, נמלט הופמן לצרפת. לאחר כיבוש צרפת על ידי הנאצים ברח לארצות הברית על גבי אוניה פורטוגלית. תעשיית הרכב בארצות הברית הייתה כמעט מושבתת ופעלה לטובת ייצור רכבים עבור הצבא האמריקאי והופמן מצא עבודה כמעצב תכשיטים. הופמן רצה לחזור לעסוק בתחום הרכב, אך החליט להתמקד במכירת מכוניות יוקרתיות מתוצרת אירופאית. בשנת 1947 פתח את סוכנות "הופמן מוטורס" בניו יורק בה מכר את דגמי יגואר. שנה לאחר מכן קיבל את הזיכיון הבלעדי לשיווק המותג בחוץ המזרחי של ארצות הברית. במקביל קיבל את הזיכיונות לשיווק של רולס רויס, ליאה פרנסיס, אוסטין ומורגן.

בשנת 1949 קיבל את הזיכיון למכירת החיפושית של פולקסווגן. במסגרת העבודה עם היצרן הגרמני הכיר את פרי פורשה, בנו של מתכנן החיפושית, פרדיננד פורשה. אחרי שלוש שנים ויתר על מכירת החיפושית, אך שמר על הקשר עם פורשה הבן. כשפורשה ניסתה להרחיב את מכירותיה לארצות הברית הציע פרי להופמן את הזיכיון למכירת המכונית, בתנאי שיצליח למכור 5 מכוניות בשנה. בשנת 1951 מכר הופמן 32 מכוניות פורשה. בשנת 1954 מכר 600 מכוניות. במטרה להפחית עלויות ולהגדיל את המכירות הופמן הציע לפורשה לייצר דגם של הפורשה 356 ללא גג וולא חלון קדמי, כך נוצר דגם פורשה 365 ספידסטר, שזכה לפופולריות רבה. בנוסף, היה שותף לעיצוב הלוגו של החברה.

בשנת 1951 קיבל את הזיכיון למכירת מכוניות מרצדס-בנץ בחוף המזרחי של ארצות הברית. הוא הוזמן לדירקטוריון החברה והציע להם לייצר גרסת כביש לדגם ה-SL שזכה להצלחה על מסלולי המרוצים. הדבר הוביל ליצירת דגמי מרצדס-בנץ 190 SL ו-300 SL שיצאו לשוק בשנת 1954. באותה שנה היה מעורב גם בפיתוח של ב.מ.וו 507. אלפא רומיאו השיקה בשנת 1954 את אלפא רומיאו ג'ולייטה והתייעצה עם הופמן, שייבא את המותג לארצות הברית לגבי עיצוב המכונית. הופמן ייעץ לחברה לייצר דגם רודסטר, שהוצג לראשונה בתערוכת הרכב של פריז שנה לאחר מכן.

==חיים אישיים==
מקס היה נשוי למריון. השניים התגוררו בניו יורק בבית שעוצב על ידי פרנק לויד רייט. לאחר פטירתו, בשנת 1981, הקימה אשתו את קרן מקסימילאין ומריון הופמן. הקרן תומכת ביוזמות בעיקר בלימודי רפואה ואומנות.

==קישורים חיצוניים==

* 

==הערות שוליים==

קטגוריה:יהודים אוסטרים
קטגוריה:אמריקאים ממוצא יהודי-אוסטרי
קטגוריה:אוסטרים שנולדו ב-1904
קטגוריה:אמריקאים שנולדו ב-1904
קטגוריה:אמריקאים שנפטרו ב-1981
אז'ן בלוך

אֵזֵ'ן בְּלוֹךְ (בצרפתית: Eugène Bloch; 10 ביוני 1878 – 12 במרץ 1944) היה פיזיקאי צרפתי-יהודי.

== ביוגרפיה ==
בלוך נולד בסולץ-או-רן שבאלזס-לורן בקיסרות הגרמנית. אביו היה תעשיין בתחום הטקסטיל, ולאחר שמכר את בית החרושת שלו באלזס השתקע בפריז במטרה להעניק לשני בניו, לאון ואז'ן, חינוך צרפתי. בלוך למד פיזיקה באקול נורמל סופרייר בין השנים 1897 ל-1900, תחת ידיהם של ז'ול ויול, מרסל בריוון ואנרי אברהם, וכן בפקולטה למדעים באוניברסיטת פריז, שם השתתף בקורסים של גבריאל ליפמן ואדמון בוטי ולבסוף קיבל תארים בפיזיקה ובמדעי המתמטיקה ב-1899.

לאחר שהשיג את הציון הגבוה ביותר במבחני ההסמכה להוראה (Agrégation), החל ללמד במעבדת הפיזיקה באקול נורמל סופרייר, במקביל להשלמת הדוקטורט שלו בפיזיקה על היינון בפוספורסצנציה. את התואר קיבל מהפקולטה למדעים שבאוניברסיטת פריז ב-1904.

בשנת 1906 הפך בלוך למרצה לפיזיקה בכיתה המיוחדת למתמטיקה שבבית הספר התיכון סן-לואי בפריז, שם לימד במשך 11 שנים. בנוסף להוראה, ערך גם מחקר במעבדת הפיזיקה של אקול נורמל סופרייר על האפקט הפוטואלקטרי ועל ספקטרוסקופיה.

ב-1908 השלים בלוך את המחקרים הקשורים בתזת הדוקטורט, והקדיש את זמן המחקר שלו לחקר האפקט הפוטואלקטרי. בניגוד לפיליפ לנארד, בלוך הבין את חשיבות ההבחנה בין צבעים שונים, או אורכי הגל של האור, להבדיל משימוש באור לבן. ניסוייו סייעו באישוש הפרשנות של אלברט איינשטיין מ-1905.

בשנת 1925 פיתח את הספקטרוגרף הראשון שבו רשת ריק קעורה ומחזירה, ושעבד בתחום העל-סגול הקיצוני עד אורכי גל של עד 20 ננומטר. טבלאות אורכי הגל שנרשמו בעזרת מנגנון זה על 30 יסודות כימיים, ומגוון היונים הטעונים שלהם, עודן בשימוש.

בשנת 1940 פוטר בלוך מעבודתו כמרצה בעקבות חוק מעמד היהודים של משטר וישי, והוא נאלץ לעזוב את האקול נורמל סופרייר . החליף אותו בתפקיד ז'ורז ברואה. בלוך נמלט בחשאי לצרפת החופשית, ועבד במעבדה באוניברסיטת ליון. העסקתו הפכה רשמית בשנת 1941 כמינוי מטעם המרכז הלאומי הצרפתי למחקר מדעי שהוקם באותה העת. כאשר הצבא הגרמני פלש לתחומי צרפת החופשית ב-1942, ניסה בלוך להימלט לשווייץ ללא הצלחה, והוא הסתתר בזהות בדויה בהרי סבויה. הוא נמצא על ידי הגסטפו באלוואר ב-24 בינואר 1944 ונעצר. הוא גורש מתחנת בוביני בשיירה מס' 69 ב-7 במרץ 1944 ונרצח במחנה הריכוז וההשמדה אושוויץ.

על שמו, יחד עם אנרי אברהם וז'ורז' ברואה, ניתן פרס שלושת הפיזיקאים מטעם אקול נורמל סופרייר.

== פרסומים ==
<div class="mw-content-ltr">
* Théorie cinétique des gaz, עורך ארמן קולן, 1921.
* Phénomènes Thermoioniques, éditions du Journal de Physique 1921.
* Enregistrement des signaux de TSF, 1921.
* L'ancienne et la nouvelle théorie des quanta, מהדורות הרמן, 1930.
</div>

==קישורים חיצוניים==

קטגוריה:יהדות אלזס
קטגוריה:פיזיקאים יהודים צרפתים
קטגוריה:נספים במחנה ההשמדה אושוויץ
קטגוריה:ילידי 1878
קטגוריה:נפטרים ב-1944
דז'ה גרינוולד

דז'ה גרינוולד, לאחר 1946 דז'ה צ'אקאן (בהונגרית: Grünwald Dezső; צֶצֶה, 19 ביולי 1893<ref></ref> – בודפשט, 10 ביולי 1963)<ref></ref> היה דוקטור לרפואה (MD), אביו של פרופסור ד"ר ג'רג' צ'אקאן (1920–2003), רדיולוג, סבא של פרופסור ד"ר מתיאש ג'רג' צ'אקאן רופא מיילד-גינקולוג, סבא של ז'וז'ה צ'אקאן (1946) עורכת סרטי קולנוע. גרינוולד היה הרופא הראשי של המוסד לביטוח מחלות ספנות ההונגרי.

== קורות חיים ==
דז'ה גרינוולד נולד במשפחה יהודית כבנם של החייט האמן אדולף גרינוולד ושל אילונה (הלן) שמידג בכפר צֶצֶה במחוז פייר. את לימודיו התיכוניים השלים בבית הספר התיכון הממלכתי בסקסארד (1904–1911) ,<ref>Iskolai értesítők, Szekszárdi Állami Főgimnázium, Szekszárd, 1904–1911</ref> לאחר מכן הפך לסטודנט בפקולטה לרפואה של אוניברסיטת בודפשט (שמה היום אוניברסיטת אטווש לוראנד), שם הוענק לו תואר דוקטור ברפואה ב-1919. במהלך מלחמת העולם הראשונה שירת בחזית במשך 28 חודשים ועבד בצריפי בית חולים של כולרה ושל מגפות מדבקות אחרות במשך מספר חודשים. הוא החל את דרכו הרפואית האזרחית במחלקת רפואה פנימית וכירורגית נשים בבית החולים סנט אישטוואן כמתמחה. לאחר 1923, הוא היה הרופא ולאחר מכן הראשי של "המוסד לביטוח מחלות ספנות ההונגרי". לא ידועות קורותיו בתקופת השואה, אלא רק העובדה ששרד והמשיך בעבודתו כרופא בבירת הונגריה בודפשט עד לפרישתו. חלק ניכר מעבודתו המדעית אבדה בשואה.

אשתו הייתה ז'ופיה שימון (1897–1973), בתם של ליפוט שימון ושל פפי לאזאר. הם נישאו ב-31 בדצמבר 1919 בבודפשט, פרנצווארוש.<ref></ref>

גרינוולד הובא למנוחות בבית הקברות היהודי ברחוב קוזמה.

== פרסומיו (חלקי) ==
חלק ניכר מעבודותיו הושמד במהלך שואת יהודי הונגריה
* טיפול בסטימולס בפרקטיקה רפואית כללית ובפרקטיקה בקופת חולים. מחקר. (רפואה, 1930)
* טיפול בסיאטיקה באמצעות הזרקת קזאין תוך ורידית. (רפואה, 1938, מס' 38)

== לקריאה נוספת ==
* (לקסיקון בתחייה ההונגרית)

== קישורים חיצוניים ==
* [https://www.darabanth.com/hu/gyorsarveres/389/kategoriak~Kepeslapok/Magyarorszag~1500005/Budapest-Magyar-Hajozasi-Betegsegi-Biztosito-Intezet-szekhaza-automobil-plus-1938-Losonc-vis~II2147682 מטה המוסד לביטוח מחלות ספנות ההונגרי בבודפשט]
* [https://magyarnemzetinevter.hu/szemelyi-nevter/?id=1657747&date=2024-02-12 מרחב השמות הלאומי - דז'ה גרינוולד]
* [https://www.garayj.edu.hu/1911-1920 רשימת מסיימי הגימנסיה בסקסארד דז'ה גרינוולד]
* [https://adt.arcanum.com/de/view/FszekCimNevTarak_20_019_03/?query=grünwald+sámuelné&pg=179&layout=s רשימת קשר בודפשט והסביבה של רופאים חשובים - דז'ה גרינוולד]
* [https://adt.arcanum.com/de/view/FszekCimNevTarak_20_019_03/?query=grünwald+sámuelné&pg=179&layout=s מודעת אבל של דז'ה גרינוולד על מות אחים הרוקח אימרה גרינוולד]
== הערות שוליים ==

קטגוריה:רופאים יהודים הונגרים
קטגוריה:רופאים פנימיים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:חיילים יהודים במלחמת העולם הראשונה
קטגוריה:אנשי צבא אוסטרו-הונגרים במלחמת העולם הראשונה
קטגוריה:יהודים בצבא האוסטרו-הונגרי
קטגוריה:ניצולי השואה: הונגריה
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1893
קטגוריה:הונגרים שנפטרו ב-1963
טרבור לייסי

טרבור מרקיז לייסי (באנגלית: Trevor Marquese Lacey; נולד ב-13 באוקטובר 1991) הוא כדורסלן אמריקאי המשחק בעמדת הרכז בונולי קרמונה.

== קריירת תיכון ומכללות ==
לייסי שיחק בבית הספר התיכון באטלר בהאנטסוויל, אלבמה, עזר לקבוצתו לזכות באליפות המדינה בדרג 5A ב-2008 ו-2009 ונבחר שלוש פעמים ברציפות לחמישיית העונה, כולל בחירה לשחקן השנה ב-2010. ב-2011 זכה עם באטלר באליפות דרג 4A, ונבחר שוב לחמישיית העונה ולשחקן המצטיין לאחר שהעמיד ממוצעים של 31.4 נקודות, 8.0 ריבאונדים, 3.1 חטיפות ו-2.6 אסיסטים למשחק. כמו כן, ב-2010 ו-2011 נבחר למר כדורסל של אלבמה, פרס המוענק לשחקן התיכונים המצטיין במדינה, והפך לשחקן השני בלבד שזוכה בו פעמיים.

לייסי דורג כרכז ה-13 בטיבו והשחקן ה-40 במחזור 2011 על ידי ESPN, והתחייב לשחק כדורסל מכללות באוניברסיטת אלבמה. הוא שיחק במדי הקבוצה במשך שנתיים, כשבעונתו הראשונה העמיד ממוצעים של 7.3 נקודות, 3 ריבאונדים, 1.8 אסיסטים ו-0.8 חטיפות, ובעונתו השנייה העלה אותם ל-11.3 נקודות, 3.8 ריבאונדים, 3.2 אסיסטים ו-1.4 חטיפות.

ב-2013 עבר לייסי לאוניברסיטת המדינה של קרוליינה הצפונית, ולא שיחק בעונה זו בשל חוקי ההעברות של ה-NCAA. בעונתו השלישית במכללות, עונת 2014/15, הוא הוביל את הקבוצה לשמינית גמר טורניר אליפות המכללות בכדורסל ונבחר לחמישיית העונה השנייה באזור ה-ACC לאחר שהעמיד ממוצעים של 15.7 נקודות, 4.6 ריבאונדים ו-3.5 אסיסטים למשחק.

== קריירה מקצועית ==
לייסי הכריז על מועמדותו לדראפט ה-NBA {{כ}}2015 וויתר על שנתו האחרונה במכללות. הוא לא נבחר בדראפט וביולי 2015 שיחק במדי קליבלנד קאבלירס בליגת הקיץ של ה-NBA.

ב-22 ביולי חתם לייסי בסקאבוליני פזארו מליגת העל האיטלקית בכדורסל, במדיה העמיד ממוצעים של 14.5 נקודות, 4.8 ריבאונדים ו-2.6 אסיסטים למשחק.

ב-24 ביוני 2016 חתם בדינמו סאסארי מהסרייה א', במדיה העמיד ממוצעים של 10.8 נקודות, 3.3 ריבאונדים ו-2.9 אסיסטים למשחק.

ב-10 ביולי 2017 חתם לייסי לשנתיים בלוקומוטיב קובאן מהליגה המאוחדת של VTB והיורוקאפ, וב-2018 זכה במדיה ב.

ב-2019 חתם ב מליגת הפיתוח של ה-NBA, במדיה רשם ממוצעים של 4.7 נקודות, 2.1 ריבאונדים ו-1.4 אסיסטים למשחק.

בפברואר 2021 חתם לייסי ברוסטוק סיוולבס מהליגה הגרמנית השנייה בכדורסל. ב-16 משחקים המדי הקבוצה הוא העמיד ממוצעים של 14.8 נקודות, 4.7 אסיסטים ו-4.4 ריבאונדים למשחק.

ב-6 יולי 2021 חתם באודינה מהסרייה א'2.

ב-21 ביולי 2022 חתם ב מליגת המשנה האיטלקית, זכה עימה באליפות והעלה אותה לסרייה א'. בקיץ 2023 האריך את חוזהו בקבוצה.

ב-6 במאי 2024 חתם עד סיום עונת בהפועל ירושלים מליגת העל בכדורסל, לאחר קדנציה לא מוצלחת, הוא חזר בקיץ 2024 לקרמונה.

== קישורים חיצוניים ==

== הערות שוליים ==

קטגוריה:כדורסלני ויסקונסין הרד
קטגוריה:כדורסלני סקאבוליני פזארו
קטגוריה:כדורסלני לוקומוטיב קובאן
קטגוריה:כדורסלני אוניברסיטת המדינה של קרוליינה הצפונית
קטגוריה:כדורסלני דינמו סאסארי
קטגוריה:אלבמה: כדורסלנים
קטגוריה:כדורסלני אוניברסיטת אלבמה
קטגוריה:כדורסלנים אמריקאים
קטגוריה:ספורטאים אמריקאים בישראל
קטגוריה:ספורטאים אמריקאים באיטליה
קטגוריה:ספורטאים אמריקאים בגרמניה
קטגוריה:כדורסלני הפועל ירושלים
קטגוריה:אמריקאים שנולדו ב-1991
Wild Life

Wild Life (חיי פרא) הוא אלבום מוזיקלי של הלהקה הבריטית אמריקאית פול מקרטני וכנפיים. אלבום זה הוא אלבום האולפן הראשון של הלהקה והאלבום השלישי של פול מקרטני לאחר התפרקותה של הלהקה המצליחה הביטלס האלבום יצא בשנת 1971 על ידי חבר הביטלס לשעבר פול מקרטני. האלבום סימן מעבר משמעותי בקריירה של מקרטני, שכן זה היה הוצאת אלבומו הראשון עם להקתו החדשה ביחד עם אשתו לינדה מקרטני, דני ליין ואחרים לאחר פירוק הלהקה האייקונית.

wild life כולל את הסגנון הווקאלי המיוחד של מקרטני ומשלב אלמנטים של רוק, בלוז ואפילו ראגיי. שם הכותרת של האלבום הוא ערעור על מצב העולם באותה התקופה. האלבום הזה אחד מהאלבומים המיוחדים שפול מקרטני הוציא בנוסף בגלל השיר "Dear Friend" שאומרים שהוא תגובה להערותיו של ג'ון לנון חבר לשעבר של להקת הביטלס על מקרטני בעיתונות.
1.22.03.Acoustic

1.22.03.Acoustic הוא מיני-אלבום של להקת הפופ האמריקאית Maroon 5 שיצא לאור ב-29 ביוני 2004 והוקלט כשנה וחצי לפני כן, ב-22 בינואר 2003 (בדומה לשם המיני-אלבום) בהופעה באולפן ההקלטות דה היט פקטורי, ניו-יורק.

המיני-אלבום מכיל גרסאות אקוסטיות לשירי הלהקה מתוך אלבום הבכורה של הלהקה- Songs About Jane ושתי גרסאות כיסוי- "If I Fell" מאת להקת The Beatles ו-"Highway to Hell" מאת להקת AC/DC.

גרסת הכיסוי לשיר "Highway to Hell" הוקלטה במקור בהופעה בהמבורג, גרמניה. בביצוע שיר זה, סולן הלהקה, אדם לוין ומתופף הלהקה (דאז), ריאן דוסיק החליפו תפקידים- דוסיק היה בתפקידי הזמרה וגיטרת הקצב, ולוין היה בתפקיד התופים.

== קבלת פנים ==
המיני-אלבום קיבל ביקורות מעורבות. מגזין Entertainment Weekly העניק ללהקה ציון C ואמרו כי חברי הלהקה מחזקים את המוניטין שלהם כמלכי סוגת הפופ, אך עם זאת ביקר את קולו של לוין, אשר נשמע צורם בהקלטות.

== רשימת השמעה ==

== מיקומי שיא ==

== תארים ==
{| class="wikitable sortable"
|+
!ארגון
!תואר
!רכישות
|-
|איגוד תעשיית ההקלטות האמריקאי
|זהב
|500,000
|-
|איגוד תעשיית ההקלטות הבריטי
|זהב
|100,000
|}

== משתתפים ==
* אדם לוין - זמרה מובילה, גיטרת קצב, גיטרה מובילה ותופים
* ג'סי קרמייקל - קלידים, זמרה מלווה וגיטרת קצב
* מיקי מאדן - בס
* ריאן דוסיק - תופים, כלי הקשה, זמרה מלווה, זמרה מובילה וגיטרת קצב
* ג'יימס ולנטיין - גיטרה מובילה וגיטרת קצב

== קישורים חיצוניים ==

קטגוריה:אלבומי מארון 5
מדבר סצ'ורה

דיונות במדבר סצ'ורה
מדבר סצ'ורה (בספרדית: Desierto de Sechura) הוא מדבר הממוקם בחלק הצפוני המערבי של פרו, מדרום לאזור פיורה. הוא מתחיל בקו החוף של האוקיינוס השקט ומגיע עד פנים הארץ למרגלות הרי האנדים .

למרות היותו צחיח, יש בו הצפות רבות. חלקן עקב קרבתו לאוקיינוס השקט. בשנת 1728 נהרסה העיירה סצ'ורה בצונאמי ולאחר מכן נבנתה מחדש במיקומה הנוכחי. בשנת 1998, מי נגר מהצפות של נהרות, גרמו להיווצרות אגם זמני ענק בתוכו, בגודל של כ 145 ק"מ. נהרות קצרים הזורמים על פני המדבר מהרי האנדים תומכים בחקלאות המבוססת על השקיה אינטנסיבית.

== מיקום והיקף ==
בתוך פרו, המדבר הוא רצועה לאורך צפון חוף האוקיינוס השקט של פרו, באזורים הדרומיים של פיורה ומערב למבאיק, ומשתרעת מהחוף 20–100 ק"מ, פנימה אל הרכסים המשניים של הרי האנדים. בקצהו הצפוני ליד העיר פיורה, מדבר סצ'ורה עובר לאזור האקולוגי של יערות טומבס-פיורה היבשים (), כולל חלק גדול ממזרח אזור למבאיק (Lambayeque Region), בית גידול זה מורכב מיערות יבשים משווניים. השטח הכולל של מדבר סצ'ורה הוא 5,000 קמ"ר.

== היסטוריה ==
אף על פי שמדובר במדבר צחיח, הסצ'ורה היה נתון בעבר להצפות, הן הצפות של נחלים בו, והן כתוצאה מסערות באוקיינוס השקט. בשנת 1728, צונאמי שנוצר מרעידת אדמה שנסחפה פנימה, והרסה את העיירה סצ'ורה, שהייתה אז ממוקמת קרוב יותר קו החוף. הניצולים עברו ליבשה והקימו מחדש את העיירה במיקומה הנוכחי.

במהלך שנות אל ניניו מתרחשות הצפות במדבר באופן קבוע. בשנת 1998 נשפכו מי הנגר מהנהרות השוצפים לתוך מדבר סצ'ורה שעל החוף. במקום שבו לא היה שום דבר מלבד פסולת צחיחה וקשה במשך 15 שנה, התפתח לפתע האגם השני בגודלו בפרו: שאורכו היה 145 ק"מ, רוחבו 32 ק"מ, ועומקו 3 מטרים. <ref></ref>

== אקלים ==
בניגוד למדבריות אחרות, בהם יש פער בין הטמפרטורות ביום ובלילה, במדבר סצ'ורה יש טווח נמוך של שינויי טמפרטורה, בשל ההשפעה הממתנת של האוקיינוס השקט הסמוך. בגלל עליית מי החוף הקרים ושקיעה אטמוספירית סובטרופית, המדבר הוא אחד הצחיחים ביותר על פני כדור הארץ, מבחינת משקעים, עם היעדר כמעט מוחלט של משקעים. <ref></ref> עם זאת, הנחלים בו יורדים מהרי האנדים הגשומים, והם עשויים לגרום להצפות.

הקיץ (דצמבר עד מרץ) חם ושטוף שמש עם טמפרטורות מעל 35 °C במהלך היום, וטמפרטורות בממוצע מעל 24 °C.
בחורף (יוני עד ספטמבר) מזג האוויר קריר ומעונן עם טמפרטורות שנעות בין 30 °C במהלך היום ל־16 °C בלילה.
אין במדבר סצ'ורה משקעים.

== גאוגרפיה ==
שקע באיובר, שהוא הנקודה הנמוכה ביותר בפרו ובכל האזורים הטרופיים הדרומיים, ממוקם במדבר הזה.
הנהרות הקצרים הרבים שחוצים את הסצ'ורה הביאו להתיישבות ילידים פרהיסטוריים במשך אלפי שנים. מספר תרבויות עירוניות פרחו כאן, כולל תרבות המוצ'ה. המוצ'ה שרדו על דיאטה של דגי מים מלוחים מהאוקיינוס, שרקנים, גמלים, דלעת ובוטנים. , בערך בשנים 800–1300 לספירה, ירשה את המוצ'ה, ופיתחה טכניקות מעודנות של צורפות בשיטת השעווה האבודה.

כיום, הנהרות במדבר תומכים בחקלאות שלחין אינטנסיבית במישורי הצפה פוריים. שתיים מחמש הערים הגדולות בפרו, כולל פיורה וצ'יקלאיו, שוכנות באזור החקלאי בצפון.

== ראו גם ==
* קווי נסקה
* מדבר אטקמה

==קישורים חיצוניים==

== הערות שוליים ==

קטגוריה:פרו: גאוגרפיה
קטגוריה:אמריקה הדרומית: מדבריות
אתה (שיר של אגם בוחבוט)

"אתה" הוא סינגל שהוקלט על-ידי הזמרת הישראלית אגם בוחבוט ויצא לאור ב-24 באפריל 2024.

== רקע וכתיבה ==
השיר נכתב והולחן על-ידי ים רפאלי, אגם בוחבוט וצמד המפיקים עמית מרדכי ועידו נצר, שגם הפיקו את השיר מוזיקלית.

בוחבוט שיתפה כי מדובר בפעם הראשונה בה היא לוקחת חלק בתהליך הכתיבה וההלחנה<ref></ref>.

עם צאתו, זכה השיר להצלחה מסחררת, גרף מאות אלפי צפיות ברשתות החברתיות, ובשיאו היה לשיר המושמע ביותר בתחנות הרדיו בישראל על-פי המצעד השבועי של מדיה פורסט<ref></ref>.

== וידאו קליפ ==
הווידאו קליפ המלא שיצא עבור השיר בוים על-ידי רומן בוצ'אצקי, ונראים בו בוחבוט והדוגמן בר ברימר, בן זוגה בחיים האמיתיים, כשהם מתרוצצים ברחבי תל אביב-יפו.

נכון למאי 2024, מונה הצפיות של הקליפ עומד על כמיליון צפיות.

== מיקומי שיא ==

== קישורים חיצוניים ==
* [https://www.youtube.com/watch?v=iKlpat3nClM סרטון השיר "אתה"] באתר יוטיוב
* [https://shironet.mako.co.il/artist?type=lyrics&lang=1&prfid=15227&wrkid=60395 מילות השיר "אתה"] באתר שירונט

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי אגם בוחבוט
קטגוריה:שירים בעברית
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:שירים על פרידה
איתי בצלאלי

איתי בצלאלי (נולד ב-3 ביולי 1980) הוא מעצב אופנה ישראלי. במרוצת השנים עבד כמעצב תלבושות בתוכניות ריאליטי ישראליות רבות, דוגמת "רק רוצים לרקוד", "אקס פקטור ישראל" ו"האח הגדול", ואף יצר את תלבושות נציגי ישראל באירוויזיון בשנים 2015–2024.

== ביוגרפיה ==
בצלאלי נולד ב-3 ביולי 1980 בהוד השרון. הוא למד בתיכון הדרים בעירו. במהלך שנותיו כתלמיד אובחן עם דיסלקסיה וקשיים בהבנת הנקרא. הוא סיים את תקופת התיכון ללא תעודת בגרות. את שירותו הצבאי התחיל כלוחם בחטיבת הנח"ל, ומאוחר יותר עבר לשרת במוצב העורפי של אותה חטיבה. בשנת 2002 ניסה להתקבל למכללה האדמית שנקר, אך כל ניסיונותיו העלו חרס, כיוון שלא הייתה בידו תעודת בגרות או פסיכומטרי.

בשנת 2004 החל לעבוד כמעצב האופנה הרשמי של "ערוץ הילדים". במסגרת עבודתו עיצב את כל התלבושות של תוכניות האירוח בערוץ, כולל אלו של המנחים. בין השנים 2006–2008 התמודד עם מחלת הסרטן בבלוטת הלימפה. בשנת 2009 עבר להתגורר בפריז, בירת צרפת. שם המשיך בעבודתו כמעצב במספר הפקות אופנה, תצוגות ותוכניות טלוויזיה מקומיות. בשנת 2013 חזר לארץ והיה הסטייליסט הראשי של "The Voice ישראל", "המירוץ למיליון", "אקס פקטור ישראל", "הכוכב הבא לאירוויזיון", "רק רוצים לרקוד", "רוקדים עם כוכבים" ו"משחקי השף".

בשנת 2015 עיצב קולקציית בגדים לגברים על שמו בחברת האופנה רנואר. – הצהיר בהשקת קו האופנה. החל מאותה שנה החל לעבוד עם תאגיד השידור הישראלי, ועיצב את כל תלבושות נציגי ישראל באירוויזיון ורקדניהם בשנים 2015–2024. בשנת 2019 זכה בתואר "סטייליסט השנה" של מגזין "את". בשנת 2023 השיק מותג בשם "On-U". זוהי חליפה במידה אחת, שמתאימה לכל המידות האוניברסליות החל מ-XXS ועד ל-XXXL. הוא השתמש בחוט שמקצר או מרחיב את הבגד בהתאם למידה הרצויה.

== גלריית תלבושות נבחרות שעיצב ==
<gallery class="center" classes="center">
קובץ:20150516 ESC 2015 Nadav Guedj 8122.jpg|נדב גדג' ורקדניו על בימת אירוויזיון 2015, שהתקיים בווינה שבאוסטריה.
קובץ:ESC2016 - Israel 03.jpg|חובי סטאר על בימת אירוויזיון 2016, שהתקיים בסטוקהולם שבשוודיה.
קובץ:IMRI (Israel). Photo 344.jpg|אימרי זיו על בימת אירוויזיון 2017, שהתקיים בקייב שבאוקראינה.
קובץ:ESC2018 - Israel 08.jpg|נטע ברזילי, זוכת אירוויזיון 2018, שהתקיים בליסבון שבפורטוגל.
קובץ:ESC2019 - Israel 03.jpg|קובי מרימי על בימת אירוויזיון 2019, שהתקיים בתל אביב-יפו שבישראל.
</gallery>

== קישורים חיצוניים ==

* 
* 
* 

== הערות שוליים ==

קטגוריה:מעצבי אופנה ישראלים
קטגוריה:מעצבי אופנה להט"בים ישראלים
קטגוריה:בוגרי תיכון הדרים
קטגוריה:ישראלים שנולדו ב-1980
ארמין וייס

ארמין וייס (בהונגרית: Weisz Ármin או Weiss; הודמזוושרהיי, 27 באוגוסט 1888<ref></ref> – בודפשט, 27 ביולי 1933)<ref></ref> היה דוקטור לרפואה, יהודי-הונגרי, רדיולוג, רופא ראשי, מנהל מחלקה ומנהל מכונים רדיולוגים בבתי החולים של הקהילה היהודית של פשט, לרבות בית החולים לילדים.

== קורות חיים ==
ארמין וייס נולד במשפחה יהודית כבנם של הסוחר הרמן וייס ושל לאונורה פוגל. את לימודיו התיכוניים השלים בבית הספר התיכון בעיר הולדתו, שם עבר ביוני 1907 את בחינות הבגרות בתוצאות מצוינות.<ref>Iskolai értesítők, Hódmezővásárhely - Református Bethlen Gimnázium, 1906/1907</ref> הוא המשיך את לימודיו בפקולטה לרפואה של אוניברסיטת בודפשט (שמה היום אוניברסיטת אטווש לוראנד). לאחר שהשיג את התואר שלו ברפואה הוא התמחה במרפאה הפנימית מס' 2 של האוניברסיטה. ב-1 בינואר 1919 מונה לרופא משנה למשך שנה אחת. ב-17 במרץ בחרה בו מועצת העם לתפקיד רופא בבית חולים ציבורי. לאחר נפילת הרפובליקה הסובייטית ההונגרית, נפתחו נגדו הליכים משמעתיים והוא הושעה מתפקידו.<ref>Fővárosi Közlöny, 1928. március 16. (39. évfolyam, 14. szám)</ref> בשנת 1920 נענה להצעתו של הנריק בנדיקט והפך לרופא הראשי (רדיולוגי) של בית החולים היהודי ברחוב סאבולץ' (היום המרכז הרפואי הלאומי) של הקהילה היהודית של פשט ושל מכון הרנטגן של בית החולים לילדים ברודי ז'יגמונד ואדל אותו גם ניהל כמנהל המכון.<ref>Budapesti Orvosi Újság, 1920. november 18. (18. évfolyam, 47. szám)</ref>

התזות הרפואיות שלו ומחקריו פורסמה בכתבי עת מקצועיים.

אשתו הייתה אנה שוברט (1899–1947), איתה התחתן ב-9 במרץ 1930 בבודפשט.<ref></ref>

הוא נפטר בגיל צעיר והובא למנוחות בבית הקברות היהודי ברחוב קוזמה. בהלווייתו השתתפו חברי נשיאות הקהילה היהודית של פשט ונציגים רבים מהקהילה הרפואית. הכירורג ומנהל בית החולים של הקהילה האורתודוקסית של פשט מיקשה רוזנאק ספד לו בשם הקהילה היהודית, בעוד דז'ה אצל רופא וחוקר שיבח את עבודתו המחקרית והמקצועית בשם בתי החולים של הקהילה היהודית של פשט. בשם איגוד הרדיולוגים של בודפשט, וידור רווס, רופא ראשי, ובשם עמיתיו וחבריו בבתי החולים נפרדה ממנו ד"ר מרגיט לאופולד.<ref></ref>

== מחקריו ופרסומיו (חלקי) ==
* על נוירוזה טראומטית. (שבועון רפואי, 1918, 10)
* נתונים על מחלת שפעת של מערכת העצבים המרכזית . (שבועון רפואי, 1920, 7)
* על כמה מחלות עצמות של נוער. (רפואה, 1926, 6)
* טיפול רפואי בשחפת ריאתית בסנטוריום בקשר ל-205 מקרים. בפשט. (מיוחד. לשבועון רפואי)

== ראו גם ==
* אנדראש גרגיי: לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001

== לקריאה נוספת ==
* Adatai a Petőfi Irodalmi Múzeum katalógusában ([https://opac-nevter.pim.hu/en/record/-/record/PIM38357 נתוניו] במאגרי המוזיאון הספרותי פטפי)
* לקסיקון יהודי הונגרי. 1929. עורך פטר אויווארי. [https://mek.oszk.hu/04000/04093/html/0968.html גישה מקוונת]

== הערות שוליים ==

קטגוריה:רופאים יהודים הונגרים
קטגוריה:רדיולוגים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:הודמזוושרהיי: אישים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1888
קטגוריה:הונגרים שנפטרו ב-1933
Million Dollar Baby (שיר של טומי ריצ'מן)

"Million Dollar Baby" הוא שיר של הזמר והראפר טומי ריצ'מן. הוא יצא לאור ב-26 באפריל 2024, באמצעות ISO סופרמסי ופולס רקורדס. הוא נכתב על ידי ריצ'מן עם קרדיטי הפקה מוזיקלית ממקס ווסברג, ג'ונה רוי, מניבלי, ספארקהים וקייבי.

לאחר שריצ'מן חשף קטעים מתוך השיר בטיקטוק כדי למשוך פופולריות, "Million Dollar Baby" זכה להצלחה מסחרית מיידית בצאתו, ונכנס למקום השני במצעד בילבורד הוט 100. מבקרים שיבחו את השיר על הסאונד הייחודי והקליט שלו והקולות של ריצ'מן; עם יציאתו, היו שראו אותו כמועמד ל"שיר הקיץ".

==רקע==
לאחר שעבר מעיר הולדתו וושינגטון די. סי. ללוס אנג'לס בשנת 2022, המוזיקה של ריצ'מן זכתה במהירות לתשומת לב,<ref></ref> ובשנת 2023, הוא זכה להכרה על ידי המוזיקאי האמריקאי ברנט פאיאז איתו יצא לסיבוב ההופעות F*ck the World שחשף אותו לקהל גדול יותר. ריצ'מן אף הוחתם בחברת התקליטים של פאיאז, ISO סופרמאסי, בעסקה משותפת עם פולס רקורדס.<ref></ref>

לאחר שורה של סינגלים תחת חברת התקליטים, ריצ'מן החל לפרסם טיזרים ל-"Million Dollar Baby" ברשתות החברתיות שלו ב-22 באפריל 2024, ופרסם קטעי הקלטות באמצעות "הקלטה בסגנון VHS".<ref></ref> הקטע צבר למעלה מ-9.5 מיליון צפיות בטיקטוק תוך פחות משבוע. ריצ'מן תיאר את הסאונד של השיר כ"טעים וניתן להאזנה" והתייחס אליו כאל משהו שהוא אוהב ו"מתעניין בו".<ref></ref> המטרה שלו הייתה "לעשות חרא מגניב עבור אנשים" ועבורו.<ref name="billboard"></ref>

== ביקורות ==

=== הופעות ברשימות ===
{| class="wikitable"
!כתב עת
!רשימה
!מיקום
!מקור
|-
!בילבורד
|50 השירים הטובים ביותר של 2024 (עד כה): רשימת צוות
|8
|<ref name=":0"></ref>
|}

==הצלחה מסחרית==
"Million Dollar Baby" הפך ללהיט הפריצה של טומי ריצ'מן, כאשר זכה לפופולריות רבה בפלטפורמות הסטרימינג: בילבורד דיווחו כי השיר זכה ל-4.6 מיליון השמעות לפי דרישה בארצות הברית ביום צאתו.<ref></ref> במצעד לתאריך 11 במאי 2024, השיר נכנס למקום השני במצעד בילבורד הוט 100, עם 38 מיליון הזרמות, 302,000 השמעות ברדיו אירפליי ו-4,000 מכירות, מתחת ל-"Fortnight" של טיילור סוויפט ופוסט מאלון.<ref name=":2"></ref> השיר נכנס גם למעשירייה הפותחת בניו זילנד, ולטופ 40 באוסטרליה, אירלנד והממלכה המאוחדת.<ref></ref>

== מיקומי שיא ==

==נתוני מכירות==

==קישורים חיצוניים==

==הערות שוליים==

קטגוריה:שירי 2024
קטגוריה:סינגלים מ-2024
קטגוריה:שירים באנגלית
קטגוריה:שירי R&B עכשוויים אמריקאיים
קטגוריה:שירי מוזיקת טראפ
קטגוריה:סינגלים שהגיעו למקום הראשון במצעד הבילבורד גלובל 200
קטגוריה:שירי פלטינה בניו זילנד
קטגוריה:שירי זהב בממלכה המאוחדת
Megan

Megan הוא אלבום האולפן השלישי של הראפרית האמריקאית מייגן די סטליון. האלבום יצא לאור ב-28 ביוני 2024, על ידי חברות התקליטים 300 אנטרטיינמנט ו-1501 סרטיפייד.

==רקע והכרזה==
ב-19 באוקטובר 2023, חשפה חברת התקליטים 1501 סרטיפייד שמייגן די סטליון נפרדו זה מזה.<ref></ref> זמן קצר לאחר מכן, די סטליון הבהירה בשידור חי באינסטגרם, וקבעה שהאלבום שלה יהיה במימון עצמי ו"התקציב מגיע ממני". מבחינה קונספטואלית, בהתבסס על הדימויים והכותרות היחידות, האלבום שעדיין לא נקרא לפי הדיווחים עוקב אחר נושא המבוסס על נחשים. ב-23 באוקטובר, די סטליון פרסמה ברשתות החברתיות שלה טיזר של אלבומה הקרוב, בו נכתב "בדיוק כמו שנחש משיל את עורו, עלינו להשיל את העבר שלנו, שוב ושוב". ב-2 בפברואר 2024, הוחתמה די סטליון על עסקת הפצה עם חברת התקליטים וורנר מיוזיק גרופ שתעניק לה את השליטה היצירתית של אמן עצמאי, אך את הגישה למשאבים של החברה.<ref></ref>

==קידום והוצאה==
ב-30 בינואר 2024, התראיינה די סטליון בתוכנית "בוקר טוב אמריקה", וחשפה שהיא מתכננת סיבוב הופעות לאותה עונת הקיץ הקרובה.<ref></ref> ב-20 במרץ, הכריזה די סטליון רשמית על סיבוב הופעות הנקרא "Hot Girl Summer Tour" שהחל ב-14 במאי ואמור להסתיים ב-1 באוגוסט ביולי.<ref></ref> די סטליון הכריזה על האלבום ועל יציאתו במופע הראשון מבין שתיים באצטדיון סטייט פארם ארנה באטלנטה, שבג'ורג'יה.

===סינגלים===
הסינגל המוביל של האלבום, "Cobra" יצא לאור ב-3 בנובמבר 2023.<ref></ref> חמישה ימים לאחר מכן, מייגן הוציאה רמיקס רוק של "Cobra" עם להקת המטאל האלטרנטיבי הקנדית-אמריקאית Spiritbox.<ref></ref> הסינגל עלה לראשונה והגיע למקום ה-32 במצעד בילבורד הוט 100.<ref></ref>

הסינגל השני, "Hiss", יצא לאור ב-26 בינואר 2024.<ref></ref> "Hiss" נכנס לראשונה במצעד בילבורד הוט 100 והפך לסינגל הראשון של די סטליון בפסגת מצעד הסולו והשלישי בסך הכל.<ref></ref> זה גם הופיע לראשונה במקום הראשון במצעד בילבורד גלובל 200, מה שהפך את די סטליון לראפרית הראשונה בתפקיד ראשי שהופיעה לראשונה בראש המצעד בהיסטוריה.<ref></ref>

הסינגל השלישי, "Boa", יצא לאור ב-10 במאי 2024.<ref></ref> הרצועה הופיעה לראשונה במקום ה-39 במצעד בילבורד הוט 100, והפכה לסינגל השלישי ב-40 המובילים מהאלבום.<ref></ref>

==רשימת רצועות==

;הערות
"Boa" מכיל דוגמה של "", שנכתב על ידי גוון סטפאני ולינדה פרי ובביצוע על ידי סטפני.<ref></ref>

== מיקומי שיא ==

== היסטוריית יציאות לאור ==
{| class="wikitable sortable"
|+ תאריכי יציאות לאור ופורמטים עבור Megan
!אזור
!תאריך יציאה
!פורמט (ים)
!חברת תקליטים
!הערות
|-
!rowspan="2" |כלל העולם
|28 ביוני 2024
|הורדה דיגיטלית • הזרמת מוזיקה • תקליטור • תקליט
|Hot Girl • BMG רייטס • וורנר מיוזיק
|
|}

==קישורים חיצוניים==

==הערות שוליים==

קטגוריה:אלבומי 2024
קטגוריה:אלבומי מייגן די סטליון
קטגוריה:אלבומים באנגלית
קטגוריה:אלבומי חברת וורנר מיוזיק גרופ
בלקיסה צ'איבו

בלקיסה צ'איבו (באנגלית: Balkissa Chaibou; נולדה ב-1995) היא פעילת זכויות נשים ניז'רית. היא החלה את הפעילות האקטיביסטית שלה בעקבות הניסיון של משפחתה לכפות עליה נישואים לבן דודה מניגריה בגיל 12. מאז, החלה צ'איבו במסע ארוך שמטרתו למנוע את הנשואים ואשר במהלכו תבעה את אביה ודודה. בסופו של דבר, הנישואים לא יצאו לפועל וצ'איבו הפכה לסמל פמיניסטי בניז'ר, מדינה שעל-פי הסטטיסטיקה של יוניסף היא בעלת השיעור הגבוה ביותר של נישואי ילדים בעולם - 36% מהבנות מתחתנות לפני גיל 15 ו-75% לפני גיל 18<ref></ref><ref></ref>

== ביוגרפיה ==
צ'איבו, ילידת קהילת טוארג, התבשרה בגיל שתים עשרה כי תיאלץ להתחתן עם בן דודה לאחר שימלאו לה שש עשרה שנים, תוך ויתור על רכישת השכלה בבית הספר. צ'איבו שאפה להיות רופאה ולהימנע מגורל זה. היא הצטיינה בלימודי התיכון כדי שהישגיה שיאפשרו לה להתקבל לבית ספר לרפואה. אמה תמכה בה אך כוח השפעתה היה מוגבל. אביה ציית תחילה למסורת בניז'ר על פיה האח הבכור קובע את גורל אחייניו ואת נישואיהם. כיוון שדודה של צ'איבו היה אחיו הבכור לא התנגד תחילה להחלטתו. צ'איבו הסכימה להתחתן בתנאי שתוכל לראות את בעלה רק בחופשות עד שתסיים את הקולג' אך אביה לא הסכים לך. בגיל שש עשרה, יום לפני האירוסין ותחת איומי מוות, היא נמלטה כדי להימנע מהסדר הנישואים עם בן דודה. היא הצליחה להסתתר במרכז לנשים, שם קיבלה סיוע משפטי ותיקה הועבר לבית משפט בניגריה, שם הואשמו אביה ודודה. התיק נסגר ב-2015 בעקבות טענת דודה כי מדובר אי הבנה, אך לאחר מכן איים הדוד להרגה. למרות האיום חזרה צ'איבו בלימודיה והמשיכה ללימודי רפואה. בשלב זה קיבלה תמיכה מהוריה בנוגע לבחירתה והדוד חזר בו מהחלטתו.<ref></ref><ref></ref>

בנוסף ללימודי הרפואה צ'איבו מרצה, משוחחת עם ראשי שבטים, מארגנת קמפיינים נגד נישואי ילדים ולמען זכויות נשים במדינתה ואף נאמה על הנושא בפסגת האו"ם. המקרה שלה זכה לפרסום רב ומשך את תשומת ליבם של כלי תקשורת כמו BBC שהפיק סרט תיעודי על חייה, וכלי תקשורת בניז'ר.<ref></ref><ref></ref> סיפורה הופיע בספר " סיפורים לפני השינה לילדות מורדות ", בכרך הראשון שלו, והודגש על ידי ארגונים פמיניסטיים רבים ועל ידי האו"ם.<ref></ref><ref></ref>

== הערות שוליים ==

קטגוריה:ילידות 1995
קטגוריה:ניז'רים
גדי אריאלי

גדי אריאלי (נולד ב-6 באוגוסט 1956) הוא מנכ"ל משרד החדשנות, המדע והטכנולוגיה. קודם לכן שימש כמנכ"ל מכון היצוא.

== ביוגרפיה ==
נולד וגדל בחדרה. למד בבית ספר יסודי קפלן בעיר ובתיכון אורט יד ליבוביץ נתניה. ב-1975 התגייס לצה"ל ושירת בחיל הים. לאחר הצבא עבד בגידולים חקלאיים במשך שלוש שנים.

בשנים 1998–2005 שימש סמנכ"ל פיתוח עסקי וסמנכ"ל לוגיסטיקה, חברת Kenvelo europe.
בנוסף הקים רשת בתי אופנה, ולאחר זמן קצר כמנהל פרויקטים בחברת ההסעות "מרגלית", עבר לתפקיד סמנכ"ל ולאחר מכן מנכ”ל רשת האופנה "Kenvelo" שהחזיקה בחנויות באירופה ובישראל, וסגרה את פעילותה בישראל ב-2006.

בשנים 2006–2017 שימש מנכ"ל מפלגת הליכוד.

בשנת 2016 מונה על ידי ראש הממשלה ושר הכלכלה דאז בנימין נתניהו למנכ"ל מכון היצוא ושימש בתפקיד עד אפריל 2022.

בבחירות המקומיות ב-2018 התמודד מטעם הליכוד לראשות עיריית חדרה אך הפסיד לצביקה גנדלמן.

בשנים 2018–2023 שימש כחבר מועצת העיר חדרה.

בינואר 2023 מונה למנכ"ל משרד החדשנות, המדע והטכנולוגיה על ידי השר אופיר אקוניס.

הוא בעל תואר ראשון להנדסה ועיצוב בטכנולוגיה עם התמחות בהנדסת טקסטיל מבית הספר הגבוה "שנקר".

===חיים אישיים===
אריאלי נשוי ואב לשלושה. מתגורר בחדרה.

==קישורים חיצוניים==

* [https://www.gov.il/he/pages/most_ceo גדי אריאלי], באתר משרד החדשנות, המדע והטכנולוגיה
* יהודה קונפורטס, [https://www.pc.co.il/featured/394302/ "משבר? מעמדה של ישראל כאומת היי-טק השתפר"], באתר אנשים ומחשבים, 10 בספטמבר 2023

==הערות שוליים==

קטגוריה:מנכ"לים ישראלים
קטגוריה:מנכ"לי משרדי ממשלת ישראל
קטגוריה:מנכ"לי משרד המדע והטכנולוגיה
קטגוריה:חברי מועצת העיר חדרה
קטגוריה:פעילי הליכוד
קטגוריה:חיילי חיל הים הישראלי
קטגוריה:חדרה: אישים
קטגוריה:ישראלים שנולדו ב-1956
זופיה צלינסקה

זופיה צלינסקה (בפולנית: Zofia Celińska; 8 ביולי 1919 – 28 ביולי 2016) הייתה כלכלנית פולנית. היא הייתה חברה בארמייה קריובה בפולין במלחמת העולם השנייה, ועבדה ככלכלנית לאחר המלחמה. על עזרתה בהסתרת חברים יהודים ובני משפחתם במהלך כיבוש פולין, היא הוכרה כחסידת אומות העולם וקיבלה את צלב המפקד של מסדר פולוניה רסטיטה.

== חיים וקריירה ==
צלינסקה נולדה ב-8 ביולי 1919 בוורשה שבפולין.

במלחמת העולם השנייה הייתה פעילה בארמייה קריובה. בגיל 20, היא הפיצה את החוברת המחתרתית Biuletyn Informacyjny. במהלך כיבוש פולין סייעה להסתיר את חברתה היהודייה צופיה לוינובנה וכמה מבני משפחתה של לוינובנה במשך שנה בביתה. היא גם עזרה לחברתה אולה צויבאום לאפשר לכמה מבני משפחתה להימלט מגטו ורשה.<ref></ref><ref name="museum">
</ref>

לאחר המלחמה, צלינסקה למדה בבית הספר לכלכלה של SGH בוורשה, וסיימה תואר בכלכלה.<ref></ref> היא עבדה ככלכלנית ב-Biuro Projektów i Studia Budownictwa Specjalnej<ref name="wyborcza"></ref>

צלינסקה הוכתרה חסידת אומות העולם בשנת 2001.<ref></ref> בשנת 2009 הוענק לה צלב המפקד של מסדר פולוניה רסטיטה.<ref></ref>

צלינסקה מתה ב-28 ביולי 2016 בוישוגרוד.<ref name="wyborcza" />

== הערות שוליים ==

קטגוריה:ורשה: אישים
קטגוריה:כלכלניות
קטגוריה:פולנים חסידי אומות העולם
קטגוריה:ילידי 1919
קטגוריה:נפטרים ב-2016
ססיליה ומסייג' ברוגובסקי

סיליה ומסייג' ברוגובסקי וחסידי אומות העולם מבלז'ץ, שלט בבית הספר
ססיליה (1905–1980) ומאצ'יי ברוגובסקי (1902–1955) היו זוג פולנים קתוליים, שהוכרו כחסידי אומות העולם על ידי יד ושם על כך שהעניקו מסתור לילדה יהודייה בשם אירנה שניצר בכפרם בלז'ץ במהלך הכיבוש הגרמני. בפולין במלחמת העולם השנייה.<ref name=":0"></ref><ref name=":1"></ref>

במהלך מלחמת העולם השנייה והכיבוש הגרמני בפולין, חיו בכפר בלץ ססיליה, מאצ'יי ברוגובסקי ושלושת ילדיהם. מחנה ההשמדה בלז'ץ שכן בסמוך לכפר. בני הזוג ברוגובסקי יכלו לראות מביתם יהודים מובלים למחנה, ולראות את עשן המשרפות המופעלות במחנה.<ref name="two"></ref>

אחותו של מאצ'יי ברוגובסקי, קסווארה ברוגובסקה, עבדה כעוזרת בית בוורשה.<ref name=":1" />

במהלך מלחמת העולם השנייה והכיבוש הגרמני בפולין, מ-1941 ועד השחרור ב-1945, הסתירו ססיליה ומסייג' ברוגובסקי נערה יהודייה צעירה בשם אירנה שניצר מהגסטפו הגרמני.<ref name="two" />

שניצר נולדה בקרקוב. בסביבות גיל שש היא הובאה לוורשה על ידי אמה, שביקשה מקרוביה להגן על הילדה. הוריה ואחיותיה הגדולות נעצרו בערך באותה תקופה, ונרצחו בשואה. קרובי משפחתה הסתתרו, וחששו שחזותה היהודית של שניצר תסכן אותם. הם הגיעו למסקנה שהם לא יכולים לטפל בה. לאחר ניסיון כושל לשלוח אותה לבית יתומים, הם ארגנו את העברתה מוורשה לכפר בלז'ץ.<ref name=":1" />

שניצר נסעה לבלז'ץ עם עוזרת הבית הפולנית קסווארה ברוגובסקה וחברתה מריה לשצ'ינסקה. שלושתם נקלטו על ידי אחיו של ברוגובסקה, מיצי ברוגובסקי, ואשתו ססיליה. ססיליה ומסייג' ברוגובסקי הגנו על שניצר מ-1941, כשהייתה בסביבות בת שש, עד שפולין שוחררה ב-1945.<ref name=":1" /> לבני הזוג ברוגובסקי היו אז שלושה ילדים משלהם, הצעיר שבהם, מרישיה או מריה, היה בן גילו של שניצר. לשניצר הם התייחסו כאל אחת מבני המשפחה. היא עזרה להם בשדות וחלקה מיטה יחד עם מריה. מריה ושניצר התקרבו מאוד.<ref name=":0" /><ref name="two" />

בני הזוג ברוגובסקי מצאו מקום מסתור לשניצר, שהיה מאתגר במיוחד בגלל שהכפר היה כל כך קרוב למחנה ההשמדה בלז'ץ. ילדיהם עזרו להגן על שניצר, ניחמו אותה ונשארו איתה במרתף יינות כשהיא נאלצה להסתתר כדי להימנע מסיורים נאצים. כשלא הצליחה להסתתר, התייחסו אליה בני הזוג ברוגובסקי כאחיינית שלהם. באחת הפעמים זוהתה שניצר כיהודיה, אך המשפחה הצליחה להסיח את דעתו של המאשימה באמצעות אוכל ואלכוהול. לאחר מכן הטבילה בני הזוג ברוגובסקי את שניצר, בתקווה להגן עליה.<ref name=":1" />

לאחר מלחמת העולם השנייה שהתה שניצר מספר שנים בבית יתומים בבונד. ב-1949 עברה להתגורר בקיבוץ בארץ עם צעירים עקורים נוספים. שנים לאחר מכן ניסו הצדדים להתחבר מחדש, אך שניצר שכחה את שם המשפחה של המשפחה הפולנית.<ref name=":1" />

אחד מילדי הזוג ברוגובסקי, כיום מריה יורצ'ק,<ref name="witness"></ref> פרסם מודעה בעיתון עם תצלום של שניצר. התמונה זוהה על ידי חבר של שניצר שהפגיש אותם. שניצר (הידועה כיום בשם רינה פיינמסר) פגשה את מריה בשנת 2007.<ref name=":0" /> כמעט שישה עשורים לאחר מכן, נפטרו ההורים ברוגובסקי שחיסו עליה.<ref name=":1" />

בני הזוג ברוגובסקי זכו לאחר מותו לתואר חסידי אומות העולם על ידי יד ושם בירושלים בשנת 2006 (או 2008; המקורות משתנים), אותו קיבלה בתם מריה.<ref name=":0" />

== ראו גם ==
* ג'וליה פפיאק
* מחנה ההשמדה בלז'ץ
* אירנה סנדלר

==קישורים חיצוניים==

== הערות שוליים ==

*

קטגוריה:פולנים חסידי אומות העולם
קטגוריה:דפים עם תרגומים שלא נסקרו
בצל כפות תמר

"בצל כפות תמר" הוא שיר עברי שכתב דודו ברק והלחין ועיבד מוני אמריליו בביצוע הזמר עוזי מאירי.

== רקע ==

לזמר עוזי מאירי שנמנה עם דור המייסדים של מושב רם און שבחבל תענך היה משק של תרנגולי הודו
כשהוזמן בתחילת שנות השבעים להשתתף
יחד עם עוד זמרים חובבים אנשי ההתיישבות העובדת
בתוכנית הטלוויזיה "ניחוחי חציר".

לאחר שהתגלה בתוכנית הצטרף ללהקת "שומבצל" ובשנת 1972
הוזמן להשתתף בהפקה מקצועית ראשונה,
המופע של "חבורת בימות",
שזכה להצלחה גדולה מאד.

באותה שנת 1972
שיר השנה היה "היום היום"
שכתב דודו ברק והלחין ועיבד מוני אמריליו.

בשנת 1975 ברק עמד להוציא את אלבום האוסך הראשון שלו
וביקש מאמריליו שילחין שיר חדש
שיכלל באלבום.
אמריליו שגם עיבד את השיר
בחר במאירי שבשלוש השנים שחלפו
מאז "חבורת בימות"
הפך לזמר מפורסם,
הקליט שירים רבים,
בעיקר שירי "ארץ ישראל"
והופיע בפסטיבלים ובתוכניות זמר בטלוויזיה
אולם דווקא השיר החדש, "בצל כפות תמר",
הפך למזוהה ביותר איתו,
למעין כרטיס הביקור שלו וללהיט הגדול ביותר
של מי שזכה לכינוי
"המושבניק המזמר".

== על השיר ==

"בצל כפות תמר" הוא אחד משני השירים הידועים ביותר
שמוני אמריליו הלחין על הכנרת.

השני הוא נגן לי ירדן.

דודו ברק מספר בין היתר בשיר על רחל המשוררת
שגרה בארמון ב"ארץ הכנרת".

במציאות רחל התגוררה בתנאים קשים בצריף בקבוצת כנרת.

השיר נכלל באלבום האוסף של ברק,"דרך ארץ השקד", משנת 1975.

שנתיים לאחר מכן בשנת 1977 כלל אותו עוזי מאירי באלבומו הראשון, "זמר הבאנו", שיצא באותה השנה.

השיר גם הפך לריקוד עם.

== במצעדים ==

השיר נכנס בשנת 1975 למצעד הפזמונים בקול ישראל והגיע למקום העשירי.

== מיקומי שיא ==

== קישורים חיצוניים ==
* [https://shironet.mako.co.il/artist?type=lyrics&lang=1&prfid=1426&wrkid=4348 מילות השיר] באתר שירונט
* 

== הערות שוליים ==

קטגוריה:שירי 1975
קטגוריה:סינגלים מ-1975
קטגוריה:שירי עוזי מאירי
קטגוריה:שירים בעברית
קטגוריה:שירים שנכתבו על ידי דודו ברק
קטגוריה:שירים שהולחנו על ידי מוני אמריליו
קטגוריה:שירים על הכנרת
קטגוריה:שירים על עצים
קטגוריה:ריקודי עם בישראל: שירים
אנדז'יי מילוש

אנדז'יי מילוש (נולד ב-19 בספטמבר 1917 בוילנה - ונפטר ב־21 בספטמבר 2002, ורשה) היה עיתונאי פולני, מתרגם של ספרות וכתוביות לקולנוע ויוצר סרטים דוקומנטריים. במהלך מלחמת העולם השנייה הוא היה חבר בהתנגדות האנטי-נאצית, חייל צבא המולדת (AK) ו־ZWZ. הוא ארגן את מסלולי השליחים הראשונים בווילנה.

הוא זכה לכבוד באנדרטת יד ושם לשואה כאחד מחסידי אומות העולם.<ref>[http://db.yadvashem.org/righteous/family.html?language=en&itemId=4044933 Andrzej Miłosz] – his activity to save Jews' lives during the Holocaust, at Yad Vashem website</ref>

הוא היה אחיו של המשורר והסופר זוכה נובל, צ'סלב מילוש. הוא הותיר אחריו את בתו ג'ואנה מילוש (הידועה גם בשם ג'ואנה מילוש-פייקרסקה).

== ספרים ==
* Uśmiech Bez Parandży, 1973 [עם Grażyna Milosz]
* קאוקאז, 1979 [עם גרז'ינה מילוש]
* קאוקאז אי זקאוקזי. Mały przewodnik turystyczny, 1981 [עם Grażyna Milosz]

== סרטים ==
* 2000 - וילנו מילושה;
* 2000 - Przysnil Mi Sie Sen Powrotu;
* 1999 - הניו (סרט על הנריק בלשצ'יק, שהיעלמותו עוררה את הפוגרום בקיילצה );
* 1999 - פוגרום - קילצה 1946;
* 1998 - Takie Ze Mnie Dziwadl;
* 1997 - Wizy Zycia (קונסול סוגיהרה ואשרות לכל החיים);
* 1994 - Krwia i Rymem (לפי דם ופסוק);
* 1965 - Ludzie z Nordu;
* 1960 - Na Gruzach Dawnich Kultur;
* 1958 - Miedzy Morzem Srodziemnym a Czerwnonym (Notatnik Izraelski)

הוא הותיר אחריו את בתו יואנה מילוש (הידועה גם בשם יואנה מילוש-פייקרסקה)

==קישורים חיצוניים==

== הערות שוליים ==

קטגוריה:פולנים חסידי אומות העולם
קטגוריה:מתרגמים פולנים
קטגוריה:לוחמי ארמייה קריובה
קטגוריה:ילידי 1917
קטגוריה:נפטרים ב-2002